మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
అందరి గుండెల్లో పవన్ కల్యాణ్
కోట్లాది మంది అభిమానులు పవన్ కల్యాణ్ పేరు చెబితే ఊగిపోతారు. ఆయనుకున్న ఫ్యాన్స్ లో సెలబ్రిటీస్ కూడా ఉండడం విశేషం.
TNN | Updated:
Sep 2, 2016, 05:55AM IST
‘ఏమిచ్చి మీ రుణం తీర్చుకోగలను. మీరు లేకపోతే నేను ఉండగలనా? నా తల్లిదండ్రులు, నా అన్న, వదినల తర్వాత నాకు శక్తినీ సామర్థాన్నీ భరోసానీ ఇచ్చింది మీరు కాదా? మీరు చూపించే ప్రేమాభిమానాలకు ప్రతిగా నా ప్రాణాలివ్వలేనా? నేను నటుణ్ణి అవ్వాలని ఎప్పుడూ అనుకోలేదు. రైతుగా బతకాలనుకున్నాను. కానీ విధి నన్ను నటుణ్ణి చేసింది. నమ్మిన సిద్ధాంతాలకు అనుగుణంగానే బతకడం మొదలుపెట్టాను. ఈ క్రమంలో ఎన్నో పరీక్షలు కూడా ఎదుర్కొన్నాను.’ అంటూ ఎమోషనల్ గా అభిమానులను ఉద్దేశించి మాట్లడే పవన్ కల్యాణ్ అంటే ఫ్యాన్స్ కు ప్రాణం. కోట్లాది మంది అభిమానులు ఆయన పేరు చెబితే ఊగిపోతారు. ఆయనుకున్న ఫ్యాన్స్ లో సెలబ్రిటీస్ కూడా ఉండడం విశేషం. ‘అ..ఆ’ చిత్రం ఆడియో వేడుకలో త్రివిక్రమ్ పవన్ కల్యాణ్ చెప్పిన మాటలు అందరికీ గుర్తుండి ఉంటాయి. ‘నాకిష్టమైన స్నేహితుడు నా సునామీ నా ఉప్పెన నేను దాచుకున్న నా సైన్యం.. నేను శత్రువు మీద చేసే యుద్ధం, నేను ఎక్కు పెట్టిన బాణం.. నా పిడికిట్లో ఉన్న వజ్రాయుధం’ అంటూ పవన్ కల్యాణ్ గురించి త్రివిక్రమ్ చెప్పిన మాటలు ఆయనపై ఎంతప్రేమవుందో తెలుపుతాయి. చిరంజీవిగారి ‘ముగ్గురుమొనగాళ్లు సినిమా సమయంలో నాకు పవన్‌కల్యాణ్ పరిచయమయ్యారు. అప్పుడు నేను మద్రాస్‌లో ఉండేవాణ్ణి. ఆయన తొలి, మలి సినిమాలు ‘అక్కడమ్మాయి ఇక్కడబ్బాయి’, ‘గోకులంలో సీత’ల్లో నేను లేను. ‘సుస్వాగతం’ మేం కలిసి నటించిన తొలి సినిమా. ‘తొలిప్రేమ’లో మా ఇద్దరిపై సన్నివేశాలెక్కువ. అలా మా స్నేహం బలపడింది. ఇక అప్పట్నుంచి పవన్ చేసిన ప్రతి సినిమాలో నేనున్నా. మా ఇద్దరి ఆన్‌స్క్రీన్ కెమిస్ట్రీ అద్భుతంగా ఉంటుందని చాలామంది అంటుంటారు. బంధాలకు, అనుబంధాలకు ఎక్కువ ప్రాధాన్యత ఇచ్చే మనిషి పవన్‌కల్యాణ్.’ అని అలీ పవన్ తో ఉన్న అనుబంధాన్ని గతంలో ఒకసారి చెప్పారు. పవన్‌కల్యాణ్ అంటే తనకు ఎంతో అభిమానమని నితిన్ ఎన్నో సార్లు అన్నారు. 12 వరుస ప్లాప్‌ల తర్వాత విడుదలైన ఇష్క్ చిత్రం ఆడియో ఫంక్షన్‌కు పవన్‌కల్యాణ్ వచ్చి తనను ఆశీర్వదించారని గతంలో గుర్తు చేసుకున్నాడు. దేవుడే పవన్‌కల్యాణ్ రూపంలోవచ్చి విజయం అందించాడంటూ నితిన్ చెప్పారు. పవన్ కూడా తన అభిమానించి వారిని ఎంతో ప్రేమగా చూసుకుంటాడు. ప్రతి ఏడాది వేసవిలో పవన్ కల్యాణ్ నుంచి కొంతమందికి ఓ పార్శిల్ అందుతుంది. అది మామిడిపళ్ల బుట్ట. ఇలా నితిన్ కు ఎన్నోసార్లు ఆ బుట్ట అందింది. ఇక డైరెక్టర్ పూరీజగన్నాథ్ ఒక ఫంక్షన్ లో పవన్ పై ఉన్న అభిమానాన్ని తెలిపాడు. ‘మీకు పవన్ కల్యాణ్ కానీ నాకు ఆయన దేవుడు’ అని పవన్ పై ఉన్న అభిమానాన్ని చాటిచెప్పాడు. మరో దర్శకుడు కరుణాకరణ్ తనకు అమ్మనాన్న పవన్ కల్యాణ్ అని చెప్పాడు. ఇక హరీష్ శంకర్ ఏమో పవన్ కల్యాణ్ ఆ పేరు విన్నా ఆ విజువల్ చూసినా నా బాడీలో కరెంట్ పాస్ అవుద్ది అని అనడం విశేషం. ‘తెరమీదకు రావడం వరకే చిరంజీవి ఈ రోజు పవర స్టార్ అనగానే ఆంధ్ర దేశమే కాదు తెలుగువాడు ఎక్కడున్నా ఆ ప్రకంపణలు అలా వెళ్తుంటాయి’ అంటూ సిరివెన్నెల సీతారామశాస్త్రీ ప్రశంసించడం చాలా గొప్పవిషయం. ‘మా పిల్లలు నిజాయితీ ఏంటి నాన్న అని అడిగితే వాళ్లిద్దరినీ తీసుకెళ్లి పవన్ కల్యాణ్ ఫొటో చూపించి నిజాయితీ అంటే ఇదేరా అని చెప్పాను’ అని బండ్ల గణేశ్ చెప్పడం చూస్తే పవన్ గొప్పదనం ఏమిటో తెలుస్తుంది. ఇక జగపతిబాబు, దాసరి నారాయణ, రామ్ గోపాల్ వర్మ, దేవీశ్రీప్రసాద్ ఇలా ఎంతోమంది సినీప్రముఖులు పవన్ కల్యాణ్ అంటే ఇష్టమని చెప్పినవాళ్లే. ఇలా సామాన్యుల గుండెల్లోనే కాదు ఎంతో మంది ప్రముఖుల మనస్సులో స్థానం సంపాదించుకున్న ఏకైక హీరో పవన్ కల్యాణ్. ఆయన ఇలాంటి పుట్టిన రోజులు ఎన్నో జరుపుకోవాలని ఆశిద్దాం.